Case ID: 1117602
Sentence 1: Bakı Ağır Cinayətlər Məhkəməsinin 30 iyul 2019-cu il tarixli hökmü ilə (sədrlik edən S.H.Hacıyev, hakimlər S.İ.Əliyev və Ə.İ.Məmmədovdan ibarət tərkibdə) Təqsirləndirilən şəxs1 Azərbaycan Respublikası Cinayət Məcəlləsinin 234.4.3-cü maddəsi ilə nəzərdə tutulan cinayət əməlini törətməkdə təqsirli bilinərək ona 6 (altı) il müddətə azadlıqdan məhrumetmə cəzası təyinedilməsi, onun azadlıqdan məhrumetmə cəzasını ümumi rejimli cəzaçəkmə müəssisəsində çəkməsi, təyinolunmuş azadlıqdan məhrumetmə cəzasının başlanğıcının 26 yanvar 2019-cu il tarixdən hesablanması, barəsində seçilmiş həbs qətimkan tədbirinin hökm qanuni qüvvəyə minənədək dəyişdirilmədən saxlanılması, barəsində narkomaniyadan tibbi xarakterli məcburi tədbirlər təyin edilməsi və onun ərazi narkoloji dispanserində qeydiyyata alınması hökm edilmişdir.Təqsirləndirilən şəxs2 Azərbaycan Respublikası CinayətMəcəlləsinin 234.4.1 və 234.4.3-cü maddələri ilə nəzərdə tutulan cinayət əməllərini törətməkdə təqsirli bilinərək ona 7 (yeddi) il muddətə azadlıqdan məhrumetmə cəzası təyinedilməsi, onun azadlıqdan məhrumetmə cəzasını ümumirejimli cəzaçəkmə müəssisəsində çəkməsi, ona təyin olunmuş azadlıqdan məhrumetmə cəzasının başlanğicının 27 yanvar 2019-cu il tarixdən hesablanması, barəsində seçilmiş həbs qətimkan tədbirinin hökm qanuni qüvvəyə minənədək dəyişdirilmədən saxlanılması, ona narkomaniyadan tibbi xarakterli məcburi tədbirlər təyinedilməsi və onun ərazi narkoloji dispanserində qeydiyyata alınması hökm edilmişdir.